Un biciclist în vârstă de 21 de ani a murit, miercuri dimineață, după ce s-a ciocnit de un autocamion pe Șoseaua Panduri din Capitală, traficul în zonă fiind restricționat, la ora transmiterii știrii, informează Brigada Rutieră.

În jurul orei 09.10, pe Șoseaua Panduri din Capitală, pe sensul de mers către Răzoare, a avut loc un accident rutier între un autocamion și un biciclist, în urma căruia cel din urmă, în vârstă de 21 de ani a murit la fața locului.

„Este restricționat traficul pe Șoseaua Panduri între Strada Prof. Doctor Baltazar și Bulevadrul Geniului. Se efectuează cercetări pentru stabilirea cauzelor și împrejurărilor producerii evenimentului rutier”, informează Brigada Rutieră.

Șoferul autocamionului a fost testat cu aparatul alcooltest, rezultatul fiind 0.

Editor web: Cristina Tudor